OŠ HORVATI

Horvaćanska 6

Zagreb, 20. veljače 2023.

**UPIS DJECE U PRVI RAZRED ZA ŠKOLSKU GODINU 2023./2024.**

PREGLED DJECE S TEŠKOĆAMA ZA UPIS U 1. RAZRED OSNOVNE ŠKOLE U ŠK.GOD. 2023./2024.

Roditelji koji su u šk.god. 2022./2023. dobili Rješenje o odgodi upisa trebaju pristupiti utvrđivanju psihofizičkog stanja djeteta u razdoblju **od 1. veljače do 15. travnja 2023. godine.**

OBAVIJEST RODITELJIMA/SKRBNICIMA

Upis djece u 1. razred osnovne škole za školsku godinu 2023./2024. obavljat će se u svim osnovnim školama na području Grada Zagreba **odmah po obavljenim pregledima**, a najkasnije do 15. lipnja 2023. , sukladno odredbama Pravilnika o postupku utvrđivanja psihofizičkog stanja djeteta.

U prvi razred osnovne škole upisivat će se djeca koja do **1. travnja 2023.** navršavaju 6 godina života (**zaključno na dan 31. ožujka 2023.** ).

Prije upisa u 1. razred roditelj/skrbnik obvezan je dogovoriti termin pregleda za dijete u ambulanti nadležnog školskog liječnika radi utvrđivanja njegovog psihofizičkog stanja , a potom i u osnovnoj školi koju će dijete pohađati prema upisnom području.

Za dijete koje nije školski obveznik, a koje će tijekom 2023. godine navršiti 6 godina života, roditelj/skrbnik može u područnom uredu gradske uprave, sukladno djetetovoj prijavi prebivališta/boravišta podnijeti zahtjev za prijevremeni upis u 1. razred najkasnije do **31. ožujka** **2023. godine**. Za dijete koje je pohađalo predškolsku ustanovu roditelj/skrbnik dužan je uz zahtjev za prijevremeni upis djeteta, priložiti i mišljenje stručnog tima predškolske ustanove o psihofizičkom stanju djeteta.

U slučaju da dijete iz opravdanih razloga ne može pristupiti utvrđivanju psihofizičkog stanja **do 5. lipnja 2023.** godine, roditelj/skrbnik dužan je najkasnije **do 31. svibnja 2023.** godine o tome obavijestiti stručno povjerenstvo škole kojoj dijete pripada prema upisnom području te s njim dogovoriti drugo vrijeme pregleda.

Komisija za utvrđivanje psihofizičkog stanja:

1. Vesna Rebić, pedagoginja ( vesna.rebic@skole.hr )

2. Marija Iličić, edukacijska rehabilitatorica ( ilicic.marija95@gmail.com )

Ispitivanje spremnosti djeteta za polazak u školu provodi se isključivo po prethodnom dogovoru, a počinje **od 27. veljače 2023.**

Termine za testiranje možete dogovoriti pozivom na telefon 01/38 38 870, radnim danom od 9, 00 - 14, 00 sati, ili putem jedne od gore navedenih e-mail adresa.

Molimo roditelje da obavezno ostave svoj kontakt broj ukoliko termin dogovaraju putem e-maila.

Roditelji, odnosno skrbnici djece dorasle za upis u 1. razred osnovne škole trebaju se javiti školskom liječniku .

**Nadležni liječnik za OŠ HORVATI:**

**Dr. Ljiljana Đurić, Albaharijeva bb, tel: 38 35 444**

**neparne datume ujutro od 12,00-13,30**

**parne datume poslijepodne od 18,00-19,30**

**Narudžbe su omogućene i putem aplikacije Terminko.hr**

Roditelji koji ne pripadaju upisnom području OŠ Horvati dužni su se javiti svom nadležnom školskom liječniku, na čijem se upisnom području nalaze, odnosno gdje imaju prijavljeno prebivalište/boravište.

Roditelji ispunjavaju: Obrazac zamolbe za upis djeteta u školu izvan upisnog područja.

POSTUPAK UPISA:

**Stručno povjerenstvo škole** ( nadležni liječnik škole - specijalist školske medicine i djelatnici škole: stručni suradnik pedagog, stručnjak edukacijskog-rehabilitacijskog profila i učitelj razredne nastave ) provodi utvrđivanje psihofizičkog stanja djeteta zbog **redovitog upisa** u prvi razred osnovne škole.

Kada Stručno povjerenstvo škole procijeni da za to postoji potreba predlaže Stručnom povjerenstvu ureda utvrđivanje:

* **Prijevremenog upisa** u 1. razred osnovne škole ( roditelj može najkasnije do 31. ožujka podnijeti zahtjev Područnom uredu, Park Stara Trešnjevka 2),
* **Odgode upisa** u prvi razred osnovne škole ,
* Primjerenog programa osnovnog obrazovanja za dijete s teškoćama u razvoju,
* **Uključivanje učenika** u pripremnu ili dopunsku nastavu hrvatskog jezika.

**Upisno područje OŠ Horvati čine ulice:**

Budvanska ul., Horvaćanska cesta od 3 do 53B i od 6 do 54, Jadranski most, Jarunska ul. od 2 do 6, Knežija 3 do 9, Konjička ul., Poljana Jurja Andrassyja, Poljana Vladimira Njegovana, Prčanjska ul., Prozorska ul., Savska cesta od 158 do 208, Selska cesta od 215 do 217, Stolačka ul., Ul. Alberta Bazale, Ul. braće Cvijića od 17 do kraja i od 20 do kraja, Ul. Ćire Truhelke, Ul. fra Luje Maruna, , Ul. Grge Novaka, Ul. Jaroslava Šidaka, Ul. Josipa Gigla, Ul. Josipa Roglića, Ul. Rudolfa Bićanića, Ul. Stjepana Romića, Ul. Stjepana Škreblina, Ujevićeva ul. od broja 10 do 26, Vitasovićeva poljana.